ত্রিপুরায় উৎপাদিত রাবার বৃহৎ শিল্পে ব্যবহৃত হবার উপযোগী, জানালেন আই আই টি খড়গপুরের রাবার টেকনোলজি বিভাগের প্রাক্তন প্রধান অধ্যাপক দীপক খাস্তগীর। অধ্যাপক খাস্তগীর আজ ত্রিপুরা বিশ্ববিদ্যালয়ে ক্যামিক্যাল এন্ড পলিমার ইঞ্জিনিয়ারিং বিভাগের ' ইন্ট্রোডাকশন টু ইন্ডাস্ট্রিয়াল রাবার ফর জেনারেল পারপাস এন্ড স্পেশাল পারপাস' শীর্ষক একটি আলোচনায় ভাষণ রাখছিলেন। দু ঘন্টার এই আলোচনায় বিশ্ববিদ্যালয়ের বি ভোক -রাবার টেকনোলজি , ম্যাটেরিয়াল সায়েন্স এন্ড টেকনোলজি সহ বিভিন্ন বিষয়ের শিক্ষক, গবেষক, ছাত্র ছাত্রী-রা উপস্থিত ছিলেন।